تورکیه‌نین عالی سئچیم شوراسی (YSK) آنایاسا دییشیک‌لیک‌لری ایله باغلی آوریلین 16-دا کئچیریلن رفرندومون قطعی نتیجه‌لرینی آچیقلادی.
عالی سئچیم شوراسی‌نین صدری سعدی گوون رفرندومدا "هه" سس‌لری‌نین 51،41 %، "یوخ" سس‌لری‌نین 48،59 % تشکیل ائتدیگینی بیلدیردی.
قطعی نتیجه‌لره گؤره، اؤلکه داخیلین‌دکی خالق سس وئرمه‌سینده 55 میلیون 319 مین 222 قئیدیات‌لی سئچمندن 48 میلیون 374 مین 576-سی سس وئردی.
سس‌لرین 47 میلیون 528 مین 949-و اعتبارلی، 845 مین 627-سی اعتبارسیز ساییلدی. سئچیمده قاتیلیم نیسبتی 85،43 % اولدو.
خاریجی اؤلکه‌لرده ایسه قئیدیاتدا اولان 2 میلیون 972 مین 676 سئچمندن 1 میلیون 325 مین 682-سی سئچیم منطقه‌لرینه گئده‌رک سس وئردی.
سس‌لرین 1 میلیون 309 مین 821-ی اعتبارلی، 15 مین 861-ی اعتبارسیز ساییلدی. سئچکیده قاتیلیم نیسبتی 44،60 % اولدو.
گمرک قاپی‌لاریندا 98 مین 597 سئچیجی سس وئردی. سس‌لرین 97 مین 834-و اعتبارلی، 763-او اعتبارسیز ساییلدی. قاتیلیم نیسبتی 3.32% اولدو.
عالی سئچیم شوراسی جمهوریت خالق پارتیسی‌نین دا اولدوغو 3 سیاسی پارتی‌نین مؤهورسوز سئچکی ورقه‌لرین‌دن ایستیفاده ائدیلدیگی و "تام قانونسوزلوق سببی ایله رفرندومون نتیجه‌لری‌نین بوتؤولوکده لغو اولونماسی" طلبینی ده رد ائتدی.
رد قراریندا: "وئریلمیش سس‌لر سئچکی منطقه‌سی کومیسیونونون سهوی اوزون‌دن یوخ ساییلا بیلمز" ایفاده‌سی ایشلدیلدی.
عالی سئچیم شوراسی-نین رفرندومون سون نتیجه‌لرینی عکس ائتدیرن قراری رسمی قزئتده ده درج اولوندو.
